Document ID: 32002R1695

Komission asetus (EY) N:o 1695/2002,
annettu 27 päivänä syyskuuta 2002,
tiettyjen suojatoimenpidemenettelyn päättämisestä ja valvontajärjestelmän perustamisesta tiettyjen terästuotteiden osalta sekä tiettyjen tullien palauttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94(1), sellaisena kuin se on viimeksi muutettuna neuvoston asetuksella (EY) N:o 2474/2000(2), ja erityisesti sen 7 ja 11 artiklan,
ottaa huomioon tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetun neuvoston asetuksen (EY) N:o 519/94(3), sellaisena kuin se on viimeksi muutettuna asetuksella (EY) N:o 1138/98(4), ja erityisesti sen 6 ja 9 artiklan,
on kuullut asetusten (EY) N:o 3285/94 ja (EY) N:o 519/94 4 artiklalla perustettua neuvoa-antavaa komiteaa asiasta,
sekä katsoo seuraavaa:
MENETTELY
(1) Tietyt jäsenvaltiot, jäljempänä "asianomaiset jäsenvaltiot", ilmoittivat 6 päivänä maaliskuuta 2002 komissiolle, että tuonnin kehittyminen näyttäisi vaativan suojatoimenpiteiden käyttöönottoa, toimittivat asetuksen (EY) N:o 3285/94 10 artiklan ja asetuksen (EY) N:o 519/94 8 artiklan perusteella määritettyä käytettävissä olevaa näyttöä sisältäviä tietoja sekä pyysi komissiota ottamaan käyttöön väliaikaiset suojatoimenpiteet ja panemaan vireille suojatoimenpidetutkimuksen.
(2) Asianomaiset jäsenvaltiot väittivät, että tiettyjen terästuotteiden tuonti oli viime aikoina kasvanut huomattavasti ja että Yhdysvaltojen toimenpiteiden seurauksena tapahtunut maan markkinoiden sulkeminen ei pelkästään sulkenut yhteisön tuottajilta merkittävää vientikohdetta vaan myös loi olosuhteet, joissa teräskauppa ohjautuu nyt voimakkaasti Yhdysvalloista Euroopan yhteisöön, jäljempänä "yhteisö". Ne väittivät, että Yhdysvaltojen markkinoille tarkoitettu teräs suuntautuisikin yhteisöön. Tämä saattaa johtaa jo tätä nykyä alhaisin hinnoin tapahtuvan runsaan tuonnin kasvamiseen huomattavasti, mikä pahentaa entisestään yhteisön teräsmarkkinoilla jo nyt esiintyviä vakavia häiriöitä, jotka johtuvat aiemmin lisääntyneestä tuonnista, joka uhkasi aiheuttaa vakavaa vahinkoa yhteisön tuottajille.
(3) Asianomaiset jäsenvaltiot ilmoittivat, että yhteisön tuottajat olivat toimittaneet asian kannalta merkityksellisiä tietoja, ja vaativat, että yhteisö toteuttaa suojatoimenpiteitä kiireellisesti, koska viive niiden toteuttamisessa saattaisi aiheuttaa vahinkoa, jota olisi vaikea korjata.
(4) Komissio ilmoitti väitetystä tilanteesta kaikille jäsenvaltioille, ja kuuli niitä tuonnin edellytyksistä, olosuhteista ja suuntauksista, kuhunkin asianomaiseen alaan kohdistuvasta vakavan vahingon uhasta sekä kyseisten yhteisön tuotteiden taloudellisen ja kaupallisen tilanteen eri näkökohdista.
(5) Komissio pani 28 päivänä maaliskuuta vireille tutkimuksen tiettyjen tuotujen terästuotteiden kanssa samankaltaisten tuotteiden tai niiden kanssa suoraan kilpailevien tuotteiden yhteisön tuottajille aiheutuneesta vakavasta vahingosta tai sen uhasta. Tutkimuksessa tarkastellut 21 terästuotetta ovat 1) seostamattomat kuumavalssatut kelat, 2) seostamattomat kuumavalssatut levyt, 3) seostamattomat kuumavalssatut kapeat nauhat, 4) seosteräksestä valmistetut kuumavalssatut levyvalmisteet, 5) kylmävalssatut levyt, 6) sähkötekniset levyt (muut kuin suuntaisrakeiset sähkötekniset levyvalmisteet), 7) metallipinnoitetut levyt, 8) orgaanisella aineella pinnoitetut levyt, 9) tinatut tuotteet, 10) kvarttolevyt, 11) leveät latat, 12) seostamattomat muototangot ja kevyet profiilit, 13) seosteräksestä valmistetut muototangot ja kevyet profiilit, 14) raudoitustangot, 15) ruostumattomat tangot ja kevyet profiilit, 16) ruostumaton valssilanka, 17) ruostumaton teräslanka, 18) putkenosat (läpimitta alle 609,6 mm), 19) laipat (muuta kuin ruostumatonta terästä), 20) kaasuputket ja 21) ontot profiilit.
(6) Ennen tutkimuksen vireillepanoa kerättyjen ja tarkastettujen tietojen perusteella otettiin samana päivänä käyttöön väliaikaisia toimenpiteitä 15 tutkimuksen kohteena olevan terästuotteen osalta. Kyseessä ovat edellä johdanto-osan 5 kappaleessa mainitut tuotteet 1-6, 9-14 ja 17-19.
(7) Komissio tutki kaikki 21 tuotetta täysimääräisesti. Komissio ilmoitti tutkimuksesta virallisesti niille vientiä harjoittaville tuottajille ja tuojille sekä niitä edustaville järjestöille, joita asian tiedettiin koskevan, viejämaiden edustajille ja yhteisön tuottajille. Komissio lähetti kyselylomakkeet kaikille kyseisille osapuolille ja niille, jotka olivat ilmoittautuneet tutkimuksen vireillepanoa koskevassa ilmoituksessa asetetussa määräajassa. Komissio antoi neuvoston asetuksen (EY) N:o 519/94 5 artiklan ja neuvoston asetuksen (EY) N:o 3285/94 6 artiklan nojalla asianomaisille osapuolille myös tilaisuuden esittää näkökantansa ja pyytää saada tuulla kuulluiksi.
(8) Eräät vientiä harjoittavat tuottajat, yhteisön tuottajat, tuojat ja käyttäjät, niitä edustavat järjestöt sekä kolmansien maiden julkisen vallan edustajat esittivät huomautuksensa kirjallisesti. Kaikki asianomaiset osapuolet, jotka määräajassa pyysivät saada tulla kuulluiksi ja jotka ilmoittivat, että menettelyn tulokset todennäköisesti vaikuttavat niihin, ja osoittivat, että niiden kuulemiseen oli erityisiä syitä, saivat mahdollisuuden tulla kuulluiksi. Osapuolten esittämiä suullisia ja kirjallisia huomautuksia tarkasteltiin, ja ne otettiin huomioon lopullisia päätelmiä tehtäessä. Komissio hankki ja todensi kaikki lopullista määrittämistä varten tarpeellisina pitämänsä tiedot. Tarkastuskäyntejä tehtiin 30 yhteisön tuottajan, 12 vientiä harjoittavan tuottajan ja kahden tuojan tiloihin.
(9) Tuotteita 6, 7, 8, 11, 12, 13, 15, 16, 17, 20 ja 21 koskevat tutkimustulokset esitetään jäljempänä. Tuotteiden 9, 10 ja 14 osalta ei vielä ole päästy lopullisiin johtopäätöksiin. Muiden asianomaisten tuotteiden tutkimustulokset esitetään erillisessä asetuksessa, jolla otetaan käyttöön kyseisiä tuotteita koskevat lopulliset suojatoimenpiteet.
TUTKIMUSTULOKSET
1. TUOTE 6: Sähkötekniset levyt (muut kuin suuntaisrakeiset sähkötekniset levyvalmisteet)
1.1. Tarkasteltavana oleva tuote
(10) Tarkasteltavana olevan tuotteen muodostavat tietyt sähkötekniset levyt, muut kuin suuntaisrakeiset sähkötekniset levyvalmisteet, jäljempänä "sähkötekniset levyt". Tarkasteltavana oleva tuote luokitellaan tällä hetkellä seuraaviin CN-koodeihin:
7209 16 10 , 7209 17 10 , 7209 18 10 , 7209 26 10 , 7209 27 10 , 7209 28 10 , 7211 23 91 , 7225 19 90 , 7226 19 30 ja 7226 19 90.
1.2. Tuonnin lisääntyminen
(11) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja kokonaistuotantoon kunkin vuoden osalta 1997-2001.
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(12) Tarkasteltavana olevan tuotteen tuonti kasvoi absoluuttisesti mitattuna vuosina 1997-2001, ei kuitenkaan vuonna 1999. Suurin lisäys tapahtui vuodesta 1999 vuoteen 2000: tuonti kasvoi 51 prosenttia yhdessä vuodessa. Lisäksi voidaan panna merkille huomattavaa lisääntymistä sekä suhteessa kokonaistuotantoon että myyntiin tarkoitettuun tuotantoon.
1.3. Vakava vahinko ja syy-yhteys
(13) Komissio tarkasteli edelleen tuotteen 6 osalta, onko lisääntynyt tuonti aiheuttanut yhteisön tuottajille vakavaa vahinkoa.
Tarkasteltaessa ajanjaksoa 1997-2001 kokonaisuutena voidaan havaita seuraavaa:
- Kapasiteetti pysyi vakaana 1,55 miljoonassa tonnissa,
- Tuotanto pysyi vakaana noin 1,30 miljoonassa tonnissa,
- Yhteisön myynti vaihteli, mutta oli noin 1,12 miljoonaa tonnia sekä vuonna 1997 että vuonna 2001,
- Yhteisön myynnin yksikköhinta nousi 480 eurosta tonnilta 513 euroon tonnilta,
- Yhteisön myynnin nettovoitto kasvoi hieman: 1,7 prosentista 3,5 prosenttiin,
- Työllisyys pysyi vakaana noin 2200 työntekijässä,
- Tuottavuus lisääntyi 576 tonnista työntekijää kohti 589 tonniin työntekijää kohti,
- Yhteisön tuottajien markkinaosuus supistui 91 prosentista 86,8 prosenttiin.
Vaikka markkinaosuus supistuikin, yhteisön tuottajien tilanteen muut talouden tunnusluvut eivät osoita viiden vuoden ajanjaksolla kokonaisuutena ottaen tapahtuneen kielteistä kehitystä. Kannattavuus nousi 1,7 prosentista 3,5 prosenttiin, ja myös hinnat nousivat. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
2. TUOTE 7: Metallipinnoitetut levyt
2.1. Tarkasteltavana oleva tuote
(14) Tarkasteltavana olevan tuotteen muodostavat tietyt metallipinnoitetut levyt, jotka on valmistettu raudasta, seosteräksestä tai seostamattomasta teräksestä, jäljempänä "metallipinnoitetut levyt". Tarkasteltavana oleva tuote luokitellaan tällä hetkellä seuraaviin CN-koodeihin: 7210 20 10 , 7210 20 90 , 7210 30 10 , 7210 30 90 , 7210 41 10 , 7210 41 90 , 7210 49 10 , 7210 49 90 , 7210 61 10 , 7210 61 90 , 7210 69 10 , 7210 69 90 , 7210 90 38 , 7210 90 90 , 7212 20 11 , 7212 20 19 , 7212 20 90 , 7212 30 11 , 7212 30 19 , 7212 30 90 , 7212 50 31 , 7212 50 51 , 7212 50 58 , 7212 50 75 , 7212 50 91 , 7212 50 93 , 7212 50 97 , 7212 50 99 , 7225 91 10 , 7225 91 90 , 7225 92 10 , 7225 92 90 , 7225 99 90 , 7226 93 20 , 7226 93 80 , 7226 94 20 , 7226 94 80 ja 7226 99 80.
(15) Metallipinnoitetut levyt valmistetaan kylmävalssattuja levyjä pleteroimalla tai pinnoittamalla niitä muulla tavalla metallilla tai muulla aineella.
2.2. Tuonnin lisääntyminen
(16) Komissio analysoi tarkasteltavana olevan tuotteen tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja kokonaistuotantoon kunkin vuoden osalta 1997-2001.
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(17) Tarkasteltavana olevan tuotteen tuonti nousi vuoden 1999 1,31 miljoonasta tonnista 2,11 miljoonaan tonniin vuonna 2000, mutta laski 1,26 miljoonaan tonniin vuonna 2001. Absoluuttisesti mitattuna tuonti laski erityisesti (40 prosenttia) vuodesta 2000 vuoteen 2001. Prosenttiosuutena myyntiin tarkoitetusta yhteisön tuotannosta ilmaistuna tuonti laski vuosina 1999-2001 6,7 prosentista 5,6 prosenttiin. Vuodesta 2000 vuoteen 2001 lasku oli erityisen jyrkkä: 39,1 prosenttia.
(18) Koska tuonti väheni vuosina 1999-2001 sekä absoluuttisesti mitattuna että prosenttiosuutena yhteisön tuotannosta ilmaistuna, ei voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
3. TUOTE 8: Orgaanisella aineella pinnoitetut levyt
3.1. Tarkasteltavana oleva tuote
(19) Tarkasteltavana olevan tuotteen muodostavat tietyt orgaanisella aineella pinnoitetut levyt, jotka on valmistettu raudasta tai seostamattomasta teräksestä, jäljempänä "orgaanisella aineella pinnoitetut levyt". Tarkasteltavana oleva tuote luokitellaan tällä hetkellä CN-koodeihin 7210 70 39 , 7210 70 90 , 7212 40 91 , 7212 40 93 ja 7212 40 98.
(20) Orgaanisella aineella pinnoitetut levyt valmistetaan kylmävalssattuja levyjä pleteroimalla tai pinnoittamalla niitä muulla tavalla metallilla tai muulla aineella.
3.2. Tuonnin lisääntyminen
(21) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja kokonaistuotantoon kunkin vuoden osalta 1997-2001.
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(22) Tarkasteltavana olevan tuotteen tuonti nousi vuoden 1999 218000 tonnista 289000 tonniin vuonna 2000, mutta laski 251000 tonniin eli 13,2 prosenttia vuonna 2001. Prosenttiosuutena myyntiin tarkoitetusta yhteisön tuotannosta ilmaistuna tuonti laski vuodesta 2000 vuoteen 2001 6,8 prosentista 6,4 prosenttiin.
(23) Koska tuonti väheni vuodesta 2000 vuoteen 2001 sekä absoluuttisesti mitattuna että prosenttiosuutena yhteisön tuotannosta ilmaistuna, ei voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
4. TUOTE 11: Leveät latat
4.1. Tarkasteltavana oleva tuote
(24) Tarkasteltavana olevan tuotteen muodostavat tietyt raudasta tai seostamattomasta teräksestä valmistetut levyvalmisteet, pleteroimattomat ja muulla tavalla metallilla tai muulla aineella pinnoittamattomat:
- kelatut, ei enempää valmistetut kuin kuumavalssatut,
- kelaamattomat, neljältä sivulta tai suljetussa laatikkourassa valssatut,
jäljempänä "leveät latat". Tarkasteltavana oleva tuote luokitellaan tällä hetkellä CN-koodeihin 7208 51 10 , 7208 52 10 , 7208 53 10 ja 7211 13 00.
Leveät latat valmistetaan terästä olevia välituotteita kuumavalssaamalla. Niitä käytetään pääasiallisesti muun muassa rakennusteollisuudessa.
4.2. Tuonnin lisääntyminen
TUONTITIEDOT
TAULUKON PAIKKA
(25) Yhteisön tuottajilta, viejiltä ja tuojilta saadut tiedot olivat puutteellisia eivätkä siten edustavia, eikä komissio voinut määrittää koko yhteisön markkinoiden kannalta merkityksellisiä talouden tunnuslukuja. Näin ollen komissio katsoo, ettei sillä ole riittäviä tietoja sen arvioimiseksi, olisivatko toimenpiteet perusteltuja tuonnin lisääntymisen mahdollisen vaikutuksen vuoksi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
5. TUOTE 12: Seostamattomat muototangot ja kevyet profiilit
5.1. Tarkasteltavana oleva tuote
(26) Tarkasteltavana olevan tuotteen muodostavat tietyt raudasta tai seostamattomasta teräksestä valmistetut seostamattomat muototangot ja kevyet profiilit, jäljempänä "seostamattomat muototangot ja kevyet profiilit". Tarkasteltavana oleva tuote luokitellaan tällä hetkellä seuraaviin CN-koodeihin:
7214 30 00 , 7214 91 10 , 7214 91 90 , 7214 99 31 , 7214 99 39 , 7214 99 50 , 7214 99 61 , 7214 99 69 , 7214 99 80 , 7214 99 90 , 7215 90 10 , 7228 80 90 , 7216 10 00 , 7216 21 00 , 7216 22 00 , 7216 40 10 , 7216 40 90 , 7216 50 10 , 7216 50 91 , 7216 50 99 ja 7216 99 10.
(27) Seostamattomia muototankoja ja kevyitä profiileja ei ole enempää valmistettu kuin taottu, kuumavalssattu, kuumavedetty tai kuumapursotettu, kuitenkin ne voivat olla myös valssauksen jälkeen kierrettyjä.
5.2. Tuonnin lisääntyminen
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(28) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja kokonaistuotantoon kunkin vuoden osalta 1997-2001.
(29) Tarkasteltavana olevan tuotteen tuonti nousi vuoden 1999 825000 tonnista 856000 tonniin vuonna 2001 eli 3,6 prosenttia. Vuosina 1999-2001 tuonti ilmaistuna prosenttiosuutena kokonaistuotannosta nousi 8,6 prosentista 9 prosenttiin, ja tuonti ilmaistuna prosenttiosuutena myyntiin tarkoitetusta tuotannosta 9,9 prosentista 10,5 prosenttiin.
(30) Vaikka tuonti lisääntyi sekä absoluuttisesti mitattuna että prosenttiosuutena yhteisön tuotannosta vuosina 1999-2001, kasvu oli suurinta vuonna 1998, eikä voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
6. TUOTE 13: Seosteräksestä valmistetut muototangot ja kevyet profiilit
6.1. Tarkasteltavana oleva tuote
(31) Tarkasteltavana olevan tuotteen muodostavat tietyt seosteräksestä valmistetut muototangot ja kevyet profiilit, jäljempänä "seosteräksestä valmistetut muototangot". Tarkasteltavana oleva tuote luokitellaan tällä hetkellä seuraaviin CN-koodeihin:
7228 20 11 , 7228 20 19 , 7228 20 30 , 7228 30 41 , 7228 30 49 , 7228 30 61 , 7228 30 69 , 7228 30 70 , 7228 30 89 , 7228 60 10 , 7228 70 10 , 7228 70 31 ja 7228 80 10.
(32) Seosteräksestä valmistetut muototangot valmistetaan jatkuvavalamalla, ja niitä käytetään raaka-aineena valmistettaessa useita muita terästuotteita, ja niitä myydään myös sellaisinaan valmiina tuotteina.
6.2. Tuonnin lisääntyminen
(33) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja kokonaistuotantoon kunkin vuoden osalta 1997-2001.
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(34) Tarkasteltavana olevan tuotteen tuonti nousi absoluuttisesti mitattuna vuosina 1997-2001, ensimmäisen kerran 60000 tonnilla vuodesta 1997 vuoteen 1998, ja se lisääntyi vielä 60000 tonnilla vuosina 1998-2001. Lisääntyminen oli merkittävää myös suhteessa kokonaistuotantoon ja myytyyn tuotantoon.
6.3. Vakava vahinko ja syy-yhteys
(35) Komissio tarkasteli tuotteen 13 osalta myös, onko lisääntynyt tuonti aiheuttanut yhteisön tuottajille vakavaa vahinkoa.
Tarkasteltaessa ajanjaksoa 1997-2001 kokonaisuutena voidaan havaita seuraavaa:
- Kokonaistuotanto pysyi vakaana noin 2,6 miljoonassa tonnissa,
- Myös myynti yhteisössä pysyi suhteellisen vakaana noin 2,0 miljoonassa tonnissa,
- Yhteisön myynnin hinta nousi hieman vuodesta 1997 vuoteen 1998, mutta laski sitten vuonna 1999. Hinnat nousivat vuoden 1997 tasolle vuonna 2001 noustuaan 7 prosenttia vuodesta 2000 vuoteen 2001,
- Kannattavuus laski 4,1 prosentista 2,8 prosenttiin, mutta nousi 2,2 prosentista 2,8 prosenttiin vuodesta 2000 vuoteen 2001,
- Tuottavuus lisääntyi 402 tonnista työntekijää kohti 465 tonniin työntekijää kohti,
- Yhteisön tuottajien markkinaosuus supistui 94,4 prosentista 89,3 prosenttiin.
(36) Komissio panee merkille, että vaikka kannattavuus laski 4,1 prosentista 2,8 prosenttiin, se nousi 2,2 prosentista 2,8 prosenttiin vuodesta 2000 vuoteen 2001. Hinnan ja tuottavuuden kaltaiset tunnusluvut osoittavat positiivista suuntausta vuosina 1999-2001, jolloin tuonti lisääntyi eniten. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
7. TUOTE 15: Ruostumattomat tangot ja kevyet profiilit
7.1. Tarkasteltavana oleva tuote
(37) Tarkasteltavana olevan tuotteen muodostavat tietyt raudasta, seosteräksestä tai seostamattomasta teräksestä valmistetut ruostumattomat tangot ja kevyet profiilit, jäljempänä "ruostumattomat tangot ja kevyet profiilit". Tarkasteltavana oleva tuote luokitellaan tällä hetkellä seuraaviin CN-koodeihin:
7222 11 11 , 7222 11 19 , 7222 11 21 , 7222 11 29 , 7222 11 91 , 7222 11 99 , 7222 19 10 , 7222 19 90 , 7222 20 11 , 7222 20 19 , 7222 20 21 , 7222 20 29 , 7222 20 31 , 7222 20 39 , 7222 20 81 , 7222 20 89 , 7222 30 10 , 7222 30 51 , 7222 30 91 , 7222 30 98 , 7222 40 10 , 7222 40 30 , 7222 40 91 , 7222 40 93 ja 7222 40 99 ,
ja se sisältää tangot, ei enempää valmistetut kuin kuumavalssatut, kuumavedetyt tai pursotetut taikka kylmänä muokatut tai kylmänä viimeistellyt.
7.2. Tuonnin lisääntyminen
(38) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja kokonaistuotantoon kunkin vuoden osalta 1997-2001.
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(39) Tarkasteltavana olevan tuotteen tuonti nousi vuoden 1999 62000 tonnista 72000 tonniin vuonna 2000, mutta laski 70000 tonniin vuonna 2001. Tuonti laski erityisesti (2,4 prosenttia) vuodesta 2000 vuoteen 2001 hieman alle vuoden 1998 tasolle. Prosenttiosuutena myyntiin tarkoitetusta yhteisön tuotannosta ilmaistuna tuonti laski vuosina 1999-2001 14,8 prosentista 13,9 prosenttiin.
(40) Koska tuonti väheni vuosina 1999-2001 sekä absoluuttisesti mitattuna että prosenttiosuutena yhteisön tuotannosta ilmaistuna, ei voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
8. TUOTE 16: Ruostumaton valssilanka
8.1. Tarkasteltavana oleva tuote
(41) Tarkasteltavana olevan tuotteen muodostaa tietty ruostumaton valssilanka, jäljempänä "ruostumaton valssilanka". Tarkasteltavana oleva tuote luokitellaan tällä hetkellä seuraaviin CN-koodeihin:
7221 00 10 ja 7221 00 90.
(42) Ruostumaton valssilanka valmistetaan ruostumatonta terästä kuumavalssaamalla ja kiepittämällä.
8.2. Tuonnin lisääntyminen
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(43) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja yhteisön kokonaistuotantoon kunkin vuoden osalta 1997-2001.
(44) Tarkasteltavana olevan tuotteen tuonti nousi vuoden 1999 16200 tonnista 19400 tonniin vuonna 2000, mutta laski 16800 tonniin eli 13,6 prosenttia vuonna 2001. Prosenttiosuutena myyntiin tarkoitetusta yhteisön tuotannosta ilmaistuna tuonti laski vuosina 1999-2001 6,4 prosentista 5,8 prosenttiin.
(45) Koska tuonti väheni vuodesta 2000 vuoteen 2001 sekä absoluuttisesti mitattuna että prosenttiosuutena yhteisön tuotannosta ilmaistuna, ei voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
9. TUOTE 17: Ruostumaton teräslanka
9.1. Tarkasteltavana oleva tuote
(46) Tarkasteltavana olevan tuotteen muodostaa tietty ruostumaton teräslanka, jäljempänä "ruostumaton teräslanka". Tarkasteltavana oleva tuote luokitellaan tällä hetkellä seuraaviin CN-koodeihin:
7223 00 11 , 7223 00 91 , 7223 00 19 ja 7223 00 99.
(47) Sitä valmistetaan valssilankaa vetämällä, ja sillä on monta käyttötarkoitusta muun muassa tekniikan alalla ja autoteollisuudessa.
9.2. Tuonnin lisääntyminen
(48) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja kokonaistuotantoon kunkin vuoden osalta 1997-2001.
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(49) Tarkasteltavana olevan tuotteen tuonti nousi vuoden 1999 33000 tonnista 34000 tonniin vuonna 2000, mutta laski takaisin 33000 tonniin eli 4,3 prosenttia vuonna 2001. Prosenttiosuutena myyntiin tarkoitetusta yhteisön tuotannosta ilmaistuna tuonti laski vuosina 1999-2001 34,2 prosentista 33,8 prosenttiin.
(50) Koska tuonti väheni vuodesta 2000 vuoteen 2001 sekä absoluuttisesti mitattuna että prosenttiosuutena yhteisön tuotannosta ilmaistuna, ei voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
10. TUOTE 20: Kaasuputket
10.1 Tarkasteltavana oleva tuote
(51) Tarkasteltavana olevan tuotteen muodostavat tietyt raudasta tai seostamattomasta teräksestä valmistetut kaasuputket, jäljempänä "kaasuputket". Tarkasteltavana oleva tuote luokitellaan tällä hetkellä seuraaviin CN-koodeihin:
7306 30 51 , 7306 30 59 , 7306 30 71 ja 7306 30 78.
(52) Se valmistetaan kuumavalssatuista keloista, ja se koostuu putkista ja profiiliputkista, kierteitetyistä tai kierteitettävistä putkista (kaasuputket), jotka ovat sinkillä pinnoitettuja (ei pleteroituja).
10.2. Tuonnin lisääntyminen
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(53) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja kokonaistuotantoon kunkin vuoden osalta 1997-2001.
(54) Tarkasteltavana olevan tuotteen tuonti nousi vuoden 1999 325000 tonnista 390000 tonniin vuonna 2000, mutta laski 338000 tonniin eli 13,4 prosenttia vuonna 2001. Prosenttiosuutena myyntiin tarkoitetusta yhteisön tuotannosta ilmaistuna tuonti laski vuodesta 2000 vuoteen 2001 63,6 prosentista 61,2 prosenttiin.
(55) Koska tuonti väheni vuodesta 2000 vuoteen 2001 sekä absoluuttisesti mitattuna että prosenttiosuutena yhteisön tuotannosta ilmaistuna, ei voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
11. TUOTE 21: Ontot profiilit
11.1. Tarkasteltavana oleva tuote
(56) Tarkasteltavana olevan tuotteen muodostavat tietyt raudasta, seosteräksestä tai seostamattomasta teräksestä valmistetut ontot profiilit, jäljempänä "ontot profiilit". Tarkasteltavana oleva tuote luokitellaan tällä hetkellä seuraaviin CN-koodeihin:
7306 60 31 ja 7306 60 39.
(57) Se koostuu öljy- tai kaasuputkijohdoissa käytettävistä putkista, jotka on hitsattu ja jotka ovat poikkileikkaukseltaan muun kuin ympyrän muotoisia, poikkileikkaukseltaan neliön tai suorakaiteen muotoisia ja joiden seinämän paksuus on enintään 2 mm, tai muista.
11.2. Tuonnin lisääntyminen
KULUTUS
TAULUKON PAIKKA
TUONTITIEDOT
TAULUKON PAIKKA
TAULUKON PAIKKA
(58) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Seuraavasta taulukosta ilmenee tuonnin kehittyminen sekä absoluuttisesti mitattuna että suhteessa myytäväksi tarkoitettuun yhteisön tuotantoon ja kokonaistuotantoon kunkin vuoden osalta 1997-2001.
(59) Tarkasteltavana olevan tuotteen tuonti nousi vuoden 1999 407000 tonnista 509000 tonniin vuonna 2000, mutta laski 436000 tonniin eli 14,4 prosenttia vuonna 2001. Prosenttiosuutena myyntiin tarkoitetusta yhteisön tuotannosta ilmaistuna tuonti laski vuodesta 2000 vuoteen 2001 24,1 prosentista 20,2 prosenttiin.
(60) Koska tuonti väheni vuodesta 2000 vuoteen 2001 sekä absoluuttisesti mitattuna että prosenttiosuutena yhteisön tuotannosta ilmaistuna, ei voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittavat edellytykset eivät täyty.
LOPULLISET HUOMIOT
(61) Edellä esitetyistä syistä komissio katsoo, että lopullisten suojatoimenpiteiden käyttöönottoon tarvittavat edellytykset eivät täyty tuotteiden 6, 7, 8, 11, 12, 13, 15, 16, 17, 20 ja 21 osalta.
(62) Tämän vuoksi suojatoimenpidemenettely olisi päätettävä tuotteiden 6, 7, 8, 11, 12, 13, 15, 16, 17, 20 ja 21 osalta, eikä tuotteita 6, 11, 12, 13 ja 17 koskevia väliaikaisia toimenpiteitä olisi vahvistettava(5). Kyseisistä tuotteista väliaikaisten toimenpiteiden mukaisesti maksetut lisätullit olisi palautettava.
(63) Komissio on saanut uutta tietoa tuotteista 9, 10 ja 14, jonka mukaan tuonnin kehitys on vuonna 2002 paljon suurempi kuin vuonna 2001. Lisäksi on toimitettu tietoa, että Yhteisön tuottajat kärsivät taloudellisista menetyksistä ja vähentyneestä myynnistä vuonna 2002. Siksi Komissio katsoo sopivaksi jatkaa tutkimuksia näiden tuotteiden osalta asetuksen (ETY) N:o 3285/94 7 artiklan mukaisesti.
(64) Komissio on todennut analysoitujen tietojen ja tuotteita 9, 10 ja 14 koskevan uuden tiedon perusteella, että tuonnin kehitys tuotteiden 6, 7, 8, 9, 10, 11, 12, 13, 14, 15, 16, 17, 20 ja 21 osalta uhkaa aiheuttaa vahinkoa yhteisön tuottajille, ja on yhteisön edun mukaista perustaa taannehtivasti vaikuttava valvontajärjestelmä. Tämän vuoksi komissio katsoo asetuksen (EY) N:o 3285/94 11 artiklan ja asetuksen (EY) N:o 519/94 9 artiklan mukaisesti, että olisi perustettava vapaaseen liikkeeseen yhteisössä luovutettujen tuotteiden tuontia koskeva valvontajärjestelmä, jotta saadaan nopeasti tietoja tuonnin kehittymisestä. Varmistaakseen yhtenäisyyden, ja huomioiden Yhdysvaltain kaupan suojatoimenpiteiden pitkän keston, seurannan pitäisi kestää saman ajan kuin erillisessä seitsemää terästuotetta koskevassa asetuksessa määrätyt toimenpiteet kestävät. Kyseinen valvonta olisi hallinnoitava tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun asetuksen (ETY) N:o 2454/93(6), sellaisena kuin se on viimeksi muutettuna asetuksella (EY) N:o 444/2002, 308 d artiklassa säädetyn järjestelmän mukaisesti, ja jäsenvaltioiden olisi ilmoitettava tiedot komissiolle viikoittain,
ON ANTANUT TÄMÄN ASETUKSEN:
1 artikla
Päätetään tuotteita 6, 7, 8, 11, 12, 13, 15, 16, 17, 20 ja 21, tarkemmin eritelty liitteessä 1, koskevat suojatoimenpidemenettelyt.
2 artikla
Palautetaan mahdollisimman pian tuotteita 6, 11, 12, 13 ja 17 koskevat, komission asetuksella (EY) N:o 560/2002(7) käyttöönotettujen väliaikaisten suojatoimenpiteiden mukaisina lisätulleina maksetut määrät.
3 artikla
1. Jäsenvaltiot ilmoittavat komissiolle kunkin liitteessä 1 mainittuihin CN-koodeihin kuuluvan tuotteen osalta 28 päivään maaliskuuta 2005 saakka yksityiskohtaiset tiedot niistä tuontimääristä, jotka on luovutettu vapaaseen liikkeeseen komission asetuksen (ETY) N:o 2454/93 308 d artiklassa säädetyssä etuuskohteluun oikeuttavan tuonnin valvontajärjestelmässä.
2. Kyseisen ilmoittamisen on tapahduttava viimeistään keskipäivällä Brysselin aikaa kunakin keskiviikkona sitä edeltäneellä viikolla vapaaseen liikkeeseen luovutettujen määrien osalta.
4 artikla
Jäsenvaltiot ja komissio toimivat tiiviissä yhteistyössä tämän asetuksen noudattamisen varmistamiseksi.
5 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä syyskuuta 2002.

Labels: 3
1
5